# Jodie Foster

| Jodie Foster |
| --- |
|  Jodie Foster vuonna 2025. |
| Henkilötiedot |
| Koko nimi | Alicia Christian Foster |
| **Syntynyt** | 19. marraskuuta 1962 Los Angeles, Kalifornia, Yhdysvallat |
| Ammatti | näyttelijä, ohjaaja, tuottaja |
| Vanhemmat | Lucius Fisher Foster III ja Evelyn Foster |
| Puoliso | * Cydney Bernard (1993–2008)
* Alexandra Hedison ( 2014)
 |
| Lapset | Charlie B. Foster (s. 1998) Kit Bernard Foster (s. 2000) |
| Näyttelijä |
| Aktiivisena | 1965– |
| Merkittävät roolit | * *Taksikuski*
* *Syytetty*
* *Uhrilampaat*
* *Ensimmäinen yhteys*
* *Panic Room*
* *Inside Man*
 |
| Palkinnot |
| **Parhaan naispääosan Oscar**
1989 *Syytetty*
1992 *Uhrilampaat*
**Parhaan naispääosan draamaelokuvassa Gloden Globe**
1989 *Syytetty*
1992 *Uhrilampaat*
2021 *The Mauritanian*
**Parhaan naispääosan mini- tai antologiasarjassa tai televisoelokuvassa Golden Globe**
2025 *True Detective: Night Country* |
|  Nimikirjoitus |
| Aiheesta muualla |
| IMDb |
| Elonet |
| [ Muokkaa Wikidatassa ]  |
| Infobox OK |

**Alicia Christian ”Jodie” Foster** (s. 19. marraskuuta 1962 Los Angeles, Kalifornia) on yhdysvaltalainen Oscar-palkittu näyttelijä, ohjaaja ja tuottaja.

Foster on palkittu uransa aikana kahdesti parhaan naispääosan Oscarilla, neljällä Golden Globella, kolmella Baftalla ja SAG-palkinnolla.

## Ura

Jodie Foster on harvoja lapsitähtiä, joka on pystynyt pitkään ja menestyksekkääseen uraan myös aikuisiällä. Foster aloitti näyttelijänuransa jo 2-vuotiaana televisiomainoksessa. Hänen äitinsä Evelyn Foster (1928–2019) oli näyttelijä sekä hänen kolme vanhempaa sisarustaan Buddy Foster, Cindy Foster Jones ja Connie Foster.

Hän teki mainoksia neljä vuotta, kunnes pääsi vuonna 1968 esiintymään televisiosarjassa *Mayberry R. F. D.*, jossa hänen veljensä Buddy Foster oli vakionäyttelijänä. Jodie Fosterin ensimmäinen elokuvarooli oli vuonna 1970 Disneyn televisioelokuvassa *Menace on the Mountain*. Foster vieraili monissa televisiosarjoissa ja esiintyi Disneyn lastenelokuvissa ennen varsinaista läpimurtoaan.

Jodie Foster teki läpimurron elokuvassa *Taksikuski* (*Taxi Driver*, 1976) näytellessään vain 13-vuotiaana lapsiprostituoitua. Foster sai roolista Oscar-ehdokkuuden paras naissivuosa -kategoriassa. Vuonna 1988 Foster sai ensimmäiset Golden Globe- ja Oscar-palkintonsa pääosaroolista elokuvassa *Syytetty* (*The Accused*), jossa hän näytteli joukkoraiskauksen uhria. Seuraavat ja toistaiseksi viimeiset Golden Globe- ja Oscar-palkinnot hän sai elokuvasta *Uhrilampaat* (*The Silence of the Lambs*, 1991), jossa hän näytteli naispääosan.

Jodie Foster hallitsee hyvin ranskan kielen, ja hän on näytellyt myös ranskankielisissä elokuvissa. Hän dubbaa itse elokuvansa ranskaksi. Huolimatta siitä, että Foster ei koskaan ottanut tunteja näyttelemisessä, hän sai kaksi Oscaria ennen 30-vuotissyntymäpäiväänsä.

Fosterin ensimmäinen ohjaussuoritus oli elokuvassa *Pieni mies Tate* (*Little Man Tate*, 1991), jossa hän myös näytteli. Tuottajana hän oli elokuvassa *Nell* (1994).

Foster on ohjannut televisiosarjan *Orange Is the New Black* jaksot ”Lesbopyyntö hylätty” ja ”Janoinen lintu”. Jaksosta ”Lesbopyyntö hylätty” Foster sai Primetime Emmy -ehdokkuuden parhaasta ohjauksesta komediasarjassa.

Foster sai toukokuussa 2016 tähden Hollywoodin Walk of Famelle. Vuonna 2016 Foster ohjasi jännityselokuvan *Money Monster*, jonka pääosissa ovat George Clooney, Julia Roberts ja Jack O’Connell.

Vuonna 2024 Foster esitti pääosaa *True Detective* -televisiosarjan neljännellä tuotantokaudella. Tästä roolista Jodie Foster palkittiin paras naispääosa mini- tai antologiasarjassa tai televisioelokuvassa Golden Globella vuonna 2025.

## Yksityiselämä

Foster kävi koulunsa 9-vuotiaasta lähtien ranskankielisessä elliittikoulu Le lycée français'ssa de Los Angelesissa, jossa hän oli valmistumisluokkansa paras oppilas eli primus vuonna 1980. Sen jälkeen hän opiskeli kirjallisuutta Ivy Leagueen kuuluvassa Yalen yliopistossa, suoritti alemman korkeakoulututkinnon ja valmistui vuonna 1985 arvosanalla magna cum laude.

Hän oppi puhumaan espanjaa jo lapsena, oli sujuvasti ranskankielen taitoinen 14-vuotiaana sekä oppi puhumaan italiaa ennen kuin täytti 18-vuotta.

Traaginen hetki hänen elämässään oli 30. maaliskuuta 1981, kun John Hinckley yritti salamurhata Yhdysvaltain presidentti Ronald Reaganin. Hinckleyllä oli pakkomielle Jodie Fosteriin elokuvasta *Taksikuski* (1976), jossa Robert De Niron esittämä Travis Bickle yritti ampua presidenttiehdokas Palantinea.

Jodie Fosterilla on kaksi lasta: näyttelijä, kirjailija Charlie B. Foster (s. 1998) ja Kit Bernard Foster (s. 2000).
Yksityiselämäänsä tarkasti varjeleva Foster ei ole koskaan kertonut julkisuuteen mitään tietoja lastensa isästä. Ei siis ole myöskään tiedossa, onko pojilla sama isä.

Joulukuussa 2007 *Daily Mail* -lehti uutisoi Fosterin pitäneen puheen *Hollywood Reporter* -lehden palkintojenjakotilaisuudessa. Puheessaan Foster kiitteli puolisoaan: ”Haluan kiittää kaunista Cydneytani, joka on pysynyt vierelläni hyvinä ja huonoina aikoina.” Foster ei koskaan aikaisemmin ole kommentoinut julkisuudessa liikkuneita huhuja lesboudestaan tai jo 15 vuotta kestäneestä suhteestaan Cydney Bernardiin. Pitämässään puheessa hän ensimmäistä kertaa puhui julkisesti puolisostaan ja seksuaalisesta suuntautumisestaan.

Jodie Foster meni naimisiin näyttelijä ja valokuvaaja Alexandra Hedisonin kanssa huhtikuussa 2014.

## Filmografia

| Elokuvat |
| --- |
| Vuosi | Suomenkielinen nimi | Alkuperäinen nimi | Rooli | Muuta |
| 1970 | *Menace on the Mountain* | Suellen McIver | televisioelokuva |
| 1972 | *My Sister Hank* | Henrietta ”Hank” Bennett |
| *Napoleon ja Samantha* | *Napoleon and Samantha* | Samantha |  |
| *Kansas Cityn pommittaja* | *Kansas City Bomber* | Rita |  |
| 1973 | *Pieni intiaani* | *One Little Indian* | Martha McIver |  |
| *Tom Sawyerin seikkailut* | *Tom Sawyer* | Becky Thatcher |  |
| *Alexander, Alexander* | Sue | televisioelokuva |
| *Rookie of the Year* | Sharon Lee |
| 1974 | *Smile, Jenny, You're Dead* | Liberty Cole |
| *Alice ei asu enää täällä* | *Alice Doesn't Live Here Anymore* | Audrey |  |
| 1975 | *The Secret Life of T.K. Dearing* | T.K. dearing | televisioelokuva |
| 1976 | *Echoes of a Summer* | Deirdre Striden |  |
| *Taksikuski* | *Taxi Driver* | Iris Steensma | Oscar-ehdokkuus parhaasta naissivuosasta |
| *Bugsy Malone* | Tallulah |  |
| *Freaky Friday* | Annabel Andrews | Golden Globe -ehdokkuus kategoriassa Paras naispääosa musikaalissa tai komediassa |
| *Pieni tyttö, joka asuu kujan päässä* | *The Little Girl Who Lives Down the Lane* | Rynn |  |
| 1977 | *Systerin konstit on monet* | *Moi, fleur bleue* | Isabelle Tristan / Fleur bleue |  |
| *Rantariemut* | *Casotto* | Teresina Fedeli |  |
| *Aarrelinnan rasavilli* | *Candleshoe* | Casey Brown |  |
| 1980 | *Vaellusvuodet* | *Carny* | Donna |  |
| *Tyttölaakso* | *Foxes* | Jeanie |  |
| 1982 | *Perheenjäsen kummittelee* | *O’Hara’s Wife* | Barbara O'Hara |  |
| 1983 | *Svengali* | Zoe Alexander | televisioelokuva |
| 1984 | *Kaikki isäni hotellit* | *The Hotel New Hampshire* | Frannie Berry |  |
| *Petturin suudelma* | *Le Sang des autres* | Hélène |  |
| 1986 | *Murha ilman syyllisyyttä* | *Mesmerized* | Victoria |  |
| 1987 | *Kadun kasvot* | *Five Corners* | Linda |  |
| *Siesta* | Nancy |  |
| 1988 | *Kotiin paluu* | *Stealing Home* | Katie Chandler |  |
| *Syytetty* | *The Accused* | Sarah Tobias | Oscar- ja Golden Globe -palkinnot parhaasta naispääosasta |
| 1989 | *Rabbit Ears: The Fisherman and His Wife* | *Rabbit Ears: The Fisherman and His Wife* | kertoja | lyhytelokuva |
| 1990 | *Tulileikki* | *Catchfire* | Anne Benton | elokuva myös nimellä *Backtrack* |
| 1991 | *Uhrilampaat* | *The Silence of the Lambs* | Clarice Starling | Oscar- ja Golden Globe -palkinnot parhaasta naispääosasta |
| *Pieni mies Tate* | *Little Man Tate* | Dede Tate | myös ohjaajana |
| 1992 | *Varjoja ja sumua* | *Shadows and Fog* | prostituoitu |  |
| 1993 | *Sommersby* | Laurel Sommersby |  |
| 1994 | *Maverick* | Annabelle Bransford |  |
| *Nell* | Nell Kellty | Oscar- ja Golden Globe -ehdokkuudet parhaasta naispääosasta, Golden Globe -ehdokkuus Paras tuottaja -kategoriassa |
| 1997 | *Ensimmäinen yhteys* | *Contact* | Ellie Arroway | Golden Globe -ehdokkuus parhaasta naispääosasta |
| 1998 | *The Uttmost* | oma itsensä | dokumentti |
| 1999 | *Anna ja kuningas* | *Anna and the King* | Anna Leonowens |  |
| 2002 | *Kuoripoikien kosto* | *The Dangerous Lives of Altar Boys* | Sister Assumpta | myös tuottajana |
| *Panic Room* | Meg Altman |  |
| 2003 | *Abby Singer* | oma itsensä |  |
| 2004 | *Pitkät kihlajaiset* | *Un long dimanche de fiançailles* | Elodie Gordes |  |
| 2005 | *Flightplan* | Kyle Pratt |  |
| 2006 | *Inside Man* | Madeliene White |  |
| 2007 | *Stranger in You* | Erica Bain |  |
| 2008 | *Nim ja salainen saari* | *Nim's Island* | Alexandra Rover |  |
| 2011 | *Majava* | *The Beaver* | Meredith Black | myös ohjaajana |
| *Carnage* | Penelope Longstreet |  |
| 2013 | *Elysium* | Jessica Delacourt |  |
| 2018 | *Hotel Artemis* | Jean Thomas |  |
| 2019 | *Love, Antosha* | oma itsensä |  |
| 2021 | *The Mauritanian* | Nancy Hollander | Gloden Globe -palkinto parhaasta naispääosasta draamaelokuvassa |
| 2023 | *Nyad* | Bonnie Stoll | Oscar -ehdokkuus parhaasta naissivuosasta |
| 2024 | *True Detective: Night Country* | Liz Danvers | Antologiasarja / Golden Globe -palkinto parhaasta naispääosasta mini- tai antologiasarjassa tai televisioelokuvassa |
| 2025 | **Yksityinen elämä**  | *Vie Privée* | Lilian Steiner |  |

## Lähteet

## Aiheesta muualla

* Jodie Foster Internet Movie Databasessa. (englanniksi)